पर दुनिआंदारी च आदमी दा रस्ता फस-फसा आला गै हुंदा ऐ. पुरमण्डल दे अध्यात्मक ते लौकिक अधिष्ठाता दी हसीयता च स्वामी जी मन्दरा दी जमीन-जायदाद दे परबंध च मनासब सुधार करना चाहदे हे. पैह‌‌्ले मैह‌्ते ते सिरफ़ मन्दरा दी आमदनी चा अपना हिस्सा लैने दी रक्ख-सरबाल गै कीती दी ही पर मन्दरा दी बेह् तेरी दी गल्ल उनें भुलाई गै रक्खी दी ही. जेदे परिणाम सरूप मन्दरा दी जायदादू पर उत्थू दे लोके अपने जाती-फायदे आस्तै गै कब्जा करी रखेदा हा. उत्थें किश घर्मशालां जात्रुए दे लेई मुफ्त ठैह‌्‌रने आस्तै बनाई दियां हियां. पर समां पाइऐ उनें अमारत पर किश घरानें अपना पूरा कब्जा बनाई लैत्तेदा हा. ओह् आपूं बी उत्थें गै रौंह‌्दे हे ते जात्रुए कशा बी उत्थें ठैह‌्‌‌रने दे पैसे लेइऐ अपनी आमदन बनादे हे. स्वामी होरे ऐस नजैज अधिकारें गी मानता नेंई दित्ती ते उत्थें रौह‌‌्ने आले परोआरें गी धर्मशालां जात्रुएंदे लेइ खुल्ले ठैह्‌‌रने आस्तै खाली करने लेई आखी दित्ता.